Amazing Race Suomi

Amazing Race Suomi on  suomalainen realitysarja, jossa julkisuudesta tunnetuista henkilöistä ja heidän läheisistään koostuvat kahden hengen joukkueet seikkailevat eri maissa, ja suorittavat erilaisia fyysisesti sekä psyykkisesti haastavia tehtäviä. Ohjelmaa esitetään Nelonen-kanavalla syksyllä 2023.

Ohjelma perustuu menestyksekkääseen amerikkalaiseen formaattiin The Amazing Race, jota juontaa kahdeksankertaisesti Emmy-palkittu Uusiseelantilainen televisiokasvo Phil Keoghan. Ohjelmasta on tehty myös lukuisia muita versioita ympäri maailmaa. Kyseistä ohjelmaa esitetään myös Suomessa MTV:n verkoissa nimellä Amazing Race.

Toukokuussa 2023 Nelonen tiedotti, että Heikki Paasonen toimii ohjelman juontajana. Ensimmäisen tuotantokauden kuvaukset alkoivat heinäkuussa 2023 Helsingistä, josta kisaajat matkustivat maailmalle.

Ohjelman idea 
Ohjelmassa joukko toisensa tuntevia suomalaisia pareja matkustavat eri maihin ja kisaavat siitä, ketkä heistä pääsevät ensimmäisenä kunkin etapin päätepisteelle, ja lopulta ensimmäisenä kilpailun maaliviivalle. 

Ennen kunkin etapin maaliviivalle saapumista kilpailijoiden täytyy selvitä omanlaisista ja uniikeista, fyysisiä sekä psyykkisiä voimavaroja vaativista haasteista, joita suoritetaan joko yksin tai yhdessä parin kanssa. Kilpailijoiden täytyy itse navigoida paikasta toiseen vain kirjekuorissa olevien reittiohjeiden avulla, kulkemalla jalan tai käyttämällä julkisen liikenteen välineitä.

Useamman tehtävän suorittamisen jälkeen kilpailijat voivat suunnata suoraan etapin päätepisteelle. Viimeisenä etapin maaliin saapunut pari on aina vaarassa pudota kilpailusta, poikkeuksena muutamat ennalta valitut etapit joissa pudotusta ei tapahdu. Kauden lopussa se pari, joka ilmoittautuu ensimmäisenä maaliviivalle, voittaa pääpalkinnon, joka on Suomen versiossa 30 000 euroa.

Tehtävät

Kilpailijoiden täytyy matkan varrella etsiä kelta-mustia kirjekuoria, joista löytyy ohjeita reitin etenemiseen tai seuraavaan tehtävään.

Reitti-tehtävät (engl. Route Info) ovat yleisiä ohjeita, jotka opastavat kilpailijoita seuraavalle pisteelle. Näistä kirjekuorista voi löytyä myös erilaisia tehtäviä, joiden suorittamisen jälkeen kilpailijaparit saavat seuraavan vihjeen.

Tiesulku (engl. Road Block) on tehtävä, jota vain yksi tiimin jäsenistä saa kerrallaan suorittaa. Tehtävän suorittamisen jälkeen kilpailijat saavat seuraavan vihjeen.

Kiertotie (engl. Detour) on monivalintatehtävä, jossa parien täytyy valita yksi kahdesta tehtävästä vain niukkojen vihjeiden perusteella. Kiertotie-tehtävää voi vaihtaa, mikäli kokee sen liian vaikeaksi, mutta kerralla tietyllä pisteellä saa olla vain tietty määrä pareja samanaikaisesti.

Ensimmäinen tuotantokausi 
Ohjelman ensimmäisestä tuotantokaudesta kerrottiin ensimmäistä kertaa julki vuotaneessa Nelosen syksyn 2023 ohjelmiston seminaarissa. Ensimmäisellä tuotantokaudella nähdään julkkispareja, joista osaa ei ole ennen nähty tositelevisiohjelmissa, kun taas osa on televisiosta tuttuja. Kauden juontaa Heikki Paasonen. 

Kilpailijoiden nimet julkaistiin 24. heinäkuuta 2023, kun noin neljä viikkoa kestävät kuvaukset alkoivat Helsingin Töölönlahdelta. Helsingistä kilpailijat matkustivat Kaakkois-Aasian maihin, kuten Thaimaahan ja Indonesian saarille. Kuvaukset olivat päättyneet 16. elokuuta, kun kilpailija Mari Eder palasi sometauolta. Ensimmäisen tuotantokauden esittäminen alkoi 30. syyskuuta.

Kilpailijat

Tulokset 
Tiimit on listattu jokaisen etapin sijoituksen mukaan. Sijoitukset on listattu maaliintulojärjestyksessä.
Yliviivattu tarkoittaa, että tiimi putosi kilpailusta.
Kursivoitu tarkoittaa, että tiimi ei pudonnut kilpailusta, vaikka olivat viimeisiä.

Huomiolista

Kilpailun yhteenveto

Etappi 1 (Suomi → Thaimaa)

Jakso 1: "Suurkaupungin sykkeessä" (30. syyskuuta 2023)
Kilpailu alkoi Helsingin Töölönlahdelta, ja rinkat noudettuaan sekä ensimmäisen tehtävän suoritettuaan 12 kilpailijaparia suuntasivat lentäen ensimmäiselle etapille Thaimaan Bangkokiin. Bangkokissa kilpailijat pääsivät kokemaan paikallista kulttuuria sekä suuria tunteita pariensa kanssa, kun he joutuivat matkustamaan suurkaupungin ruuhkassa takseilla ja suorittamaan hankalia tehtäviä päästäkseen etapin maaliin Heikki Paasosen luokse.

Bangkokissa kilpailijoiden tehtävinä oli muun muassa etsiä Tiesulku -tehtävässä vihjeitä Wat Saket -temppelin huipulta. Seuraavaksi piti kalastella historiallisen Talat Noi -kaupunginosan lammesta lootuskukista vihjettä. Kiertotiessä kilpailijoiden piti valita kahden tehtävän väliltä. Toisessa piti kuljettaa kananmunia kärryillä ja syödä tuhatvuotinen muna, ja toisessa tehdä identtinen kopio paikallisesta kukkaseppeleestä. Etapin päätepisteelle Benchakittin puistoon saapuivat ensimmäisinä Bakari sekä Samuel, ja viimeisinä Anna sekä Atte, jotka putosivat kilpailusta.

Etappi 2 (Thaimaa)

Jakso 2: "Mahdoton haaste" (7. lokakuuta 2023)

Kilpailu jatkui Thaimaasta. Kilpailijat siirtyivät nyt pääkaupunki Bangkokista Phuketin saarelle, jossa heidän tehtävinä toisella etapilla oli muun muassa valmistaa ruoka-ateria riisipalloista paikallisen eläinsuojelutarhan elefanteille. Fyysisesti rasittavassa Kiertotiessä kilpailijoiden  piti valita, kaivavatko he hiekasta puusta tehdyn pienois-kilpikonnan tai rikkovatko kookospähkinöitä Layanin rannalla, sekä Tiesulussa yhden tiimin jäsenen täytyi tasapainotella kolikoita kämmenselillä ja pään päällä 10 minuutin ajan samalla, kun heidän viereen tuotiin vahvasti tuoksuvia suitsukkeita. 

Etapin päätepisteelle Sai Kaewin rannalle ensimmäisinä saapuivat jo toistamiseen Bakari sekä Samuel. Viimeisinä päätepisteelle saapuivat Aino-Kaisa sekä Silvia, jotka putosivat kilpailusta.

Etappi 3 (Thaimaa → Vietnam)

Jakso 3: "Paikallista hupia" (14. lokakuuta 2023)

Kilpailun kolmannella etapilla kilpailijaparit matkustivat Thaimaasta Vietnamin vilkkaaseen Hồ Chí Minhin kaupunkiin.

Etapin alussa kilpailijat Lotta sekä Noora päättivät keskeyttää kilpailun, syystä että heillä ilmeni lääkärin tarkastuksessa lukuisia kasvavia terveyshuolia. Etapilla kilpailijoiden piti muun muassa polkea paikallisella cyclot-kulkuneuvolla suurkaupungin läpi ja kalastella katkarapuja paikallisen ravintolan sisä-altaasta. Kiertotiessä joko lingottiin riisipusseja korkean ympyrän läpi, tai etsittiin merkattuja kookospähkinöitä lammesta kaislaveneellä meloen. Tiesulussa paikallisen kahvilan kupeessa yhden tiimin jäsenen täytyi valaa savesta mallia vastaava ruukku käyttäen paikallista tyyliä.

Koska kyseessä oli ns. "Superetapin" ensimmäinen osa, Heikki Paasonen kehotti kaikkia kilpailijoita jatkamaan kilpailua heti päätepisteelle saapumisen jälkeen, ilman taukoja. Päätepisteelle Bình An Wharfin laiturille ensimmäisinä saapuivat jälleen Bakari sekä Samuel, ja viimeisinä saapuivat Katariina sekä Benjamin, jotka kuitenkin putosivat kilpailusta.

Etappi 4 (Vietnam)

Jakso 4: "Puistattava lounas" (21. lokakuuta 2023)

Kilpailun Superetapin toisessa osassa parit jatkoivat kilpailua Vietnamin Hồ Chí Minh Cityssä, ja suuntasivat vesitaksilla vanhan Saigonin puolelle.

Etapin Kiertotiessä kilpailijoiden täytyi joko opetella paikallisia rumpuperinteitä ja koreografiaa tai pompotella sulkapusseja. Tiesulussa yhden pareista täytyi nauttia kuuden ruokalajin paikallinen lounas, joka koostui eksoottisista herkuista, kuten skorpioneista, erinäköisistä toukista, hämähäkeistä ja käärmekeitosta. Fyysisessä tehtävässä parien täytyi työntää sokeriruokoa puristimen läpi ja valmistaa makeaa mehua.

Etapin päätepiste sijaitsi Lam Sơn Squaren oopperatalolla. Ensimmäisinä sinne saapuivat Bakari sekä Samuel, ja viimeisinä Ilmari sekä Aapo. Etapilla ei kuitenkaan tapahtunut pudotusta, vaan viimeinen pari saa jatkaa kilpailua häntäpäästä.

Etappi 5 (Vietnam → Filippiinit)

Jakso 5: "Markettipöhinää" (28. lokakuuta 2023)

Kilpailun viides etappi vei kilpailijat Vietnamista Filippiinien pääkaupunki Manilaan, maan suurimmalle Luzonin saarelle.

Tällä etapilla kilpailijat pääsivät muun muassa harjoittamaan hyväntekeväisyyttä ja keräämään listan mukaisia esineitä nuorille koululaisille paikalliselta marketilta. Tiesulussa Manilan eläintarhassa toisen joukkueen jäsenen täytyi astua käärmeitä kuhisevaan aitaukseen ja ratkaista neljänumeroiseen lukkoon käyvä koodi, jotta saivat seuraavan vihjeen. Kiertotiessä parit pääsivät joko tanssimaan Filippiiniläistä kansantanssia kiikkerät saviruukut päidensä päällä tai kokoamaan skootteria mallin avulla. 

Etapin päätepiste sijaitsi Fort Santiagon edustalla, jonne kilpailijat matkustivat hevoskärryillä. Ensimmäisinä sinne saapuivat Marcus sekä Timo, jotka saivat katkaistua Bakarin sekä Samuelin voittoputken. Viimeisinä päätepisteelle saapuivat Jukka sekä Mirva, jotka putosivat kilpailusta.

Etappi 6 (Filippiinit)

Jakso 6: "Pahin painajainen" (4. marraskuuta 2023)

Kilpailun kuudennella etapilla parit jatkavat kilpailua Filippiineillä, ja siirtyvät pääkaupungista Pampangan provinssiin.

Etapilla kilpailijat suuntaavat maatilalle, ja joutuvat muun muassa hyppäämään ultralentokoneeseen ja ylittämään pelkonsa. Lisäksi he pääsevät laulamaan karaokea paikallisten edessä sekä pelaamaan koripalloa paikallisia nuoria vastaan.

Katsojaluvut

Tuotanto 
Amazing Race Suomea on mukana tekemässä suuri, 90-henkinen tuotantotiimi, josta parikymmentä henkilöä on Suomen puolelta. Tämän lisäksi mukana on jokaisessa maassa avustajatiimi, joka ohjaa kilpailijoita eteenpäin kussakin kohteessa. Mukana on myös koko ajan lääkintätiimi sekä henkilökohtaiset kamera- ja äänimiehet jokaiselle parille. Kamera- tai äänimiehet eivät saa kommunikoida kilpailijoiden kanssa. Ohjelman kuvamateriaalia leikataan sitä mukaa, kun sitä saadaan taltioitua.

Tuotantotiimi ei etukäteen kerro kilpailijoille matkakohteita, vaan he saavat selvittää ne itse vihjeiden ja reittiohjeiden avulla. Kilpailun kuvausten on kerrottu kestävän neljä viikkoa, ja kilpailijoiden kerrotaan matkustavan sellaisiin kohteisiin, mihin harvalla turistilla on varaa tai mahdollisuutta matkustaa.

Ohjelmaa on sponsoroimassa rahallisesti lukuisia suomalaisia ja ulkomaalaisia yrityksiä, kuten Fjällräven ja Jack Wolfskin, sekä Makia ja Superdry.

Kriitiikki 
Koska ohjelmassa kilpailijat lentävät eri kohteisiin ympäri maailmaa, aiheesta on noussut sosiaalisessa mediassa kova kohu sen takia, että lentomatkustamisesta syntyy yleensä todella paljon päästöjä. 

Tuotantoryhmä on ottanut alusta asti tämän huomioon. Kilpailun reittiä suunniteltaessa tuotanto on pyrkinyt suunnittelemaan matkustusreittejä myös maa- ja vesiteitse niin, että kilpailijat voivat liikkua muillakin julkisen liikenteen matkustustavoilla, kuten linja-autoilla, junilla ja isoilla veneillä etapista toiseen. Näin taataan se, että kilpailijat voivat matkustaa useampaan maahan edes hiukan ympäristöystävällisemmin, sekä saadaan minimoitua huomattavasti kilpailijoiden lopullista lentokilometrien määrää. Yhteensä finaaliin asti päässeet kilpailijat matkustivat ensimmäisen kauden aikana lentäen noin 26 000 kilometriä, mikä vastaa kahta meno-paluulentoa Helsingistä New Yorkiin.

Tuotantoryhmä on ottanut päästöt huomioon myös siten, että he ovat luvanneet kompensoida lentomatkoista syntyviä päästöjä TV-kanavan puolesta. Asiantuntijan mukaan tämä kompensointi tapahtuu esimerkiksi maksamalla uusiutuvasta lentopolttoaineesta lentokoneisiin. Täten lennoista aiheutuvat hiilidioksidipäästöt voidaan minimoida, silloin kun on pakollista lentää. Ohjelmaa tehtäessä tuotanto on kuitenkin päätynyt käyttämään myös luotettavia kompensaatiokumppaneita, jotka auttavat kukin omalla tahollaan hyvittämään lennoista syntyneet päästöt sen jälkeen, kun lentokilometrit ja päästöt tiedetään tarkalleen.

Ohjelman ensimmäiselle kaudelle osallistuneet vasemmistopolitiikot Ilmari Nurminen, Aino-Kaisa Pekonen sekä Silvia Modig kertoivat ohjelman pressitilaisuudessa syyskuussa 2023, että he ymmärtävät ohjelmasta syntyneen kritiikin. Heidän mukaansa ratkaisevaa ohjelmaan osallistumisessa oli se, että lentokilometrit kompensoitiin ja mahdollisuuksien mukaan kuljettiin muilla välineillä kuin lentäen.

Lähteet

Aiheesta muualla
Ohjelman verkkosivut

suomalaiset televisio-ohjelmat
Amazing Race